pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กรมศุลกากรนำห้องพัก 100 ห้อง จัดทำศูนย์พักคอย (Community Isolation)
วันพุธที่ 11 สิงหาคม 2564
กรมศุลกากรนําห้องพัก 100 ห้อง จัดทําศูนย์พักคอย (Community Isolation)
รมว.คลัง และคณะ ตรวจเยี่ยมการเตรียมความพร้อมของอาคารที่พักศูนย์ฝึกอบรมสถาบันวิทยาการศุลกากร  ตั้งอยู่ในพื้นที่เขตบางคอแหลมโดยให้กรุงเทพมหานครใช้เป็นศูนย์พักคอยเพื่อรองรับผู้ป่วยโรคติดเชื้อไวรัสโคโรนา 2019 (COVID-19)
วันนี้ (11 สิงหาคม 2564) นายพชร อนันตศิลป์ อธิบดีกรมศุลกากร ให้การต้อนรับ นายอาคม เติมพิทยาไพสิฐ รัฐมนตรีว่าการกระทรวงการคลัง พร้อมคณะผู้บริหารกระทรวงการคลัง และนายอัศวิน ขวัญเมือง ผู้ว่าราชการกรุงเทพมหานคร พร้อมคณะผู้บริหาร ที่เดินทางตรวจเยี่ยมการเตรียมความพร้อมของอาคารที่พักศูนย์ฝึกอบรมสถาบันวิทยาการศุลกากร ตั้งอยู่ในพื้นที่เขตบางคอแหลมโดยให้กรุงเทพมหานครใช้เป็นศูนย์พักคอยเพื่อรองรับผู้ป่วยโรคติดเชื้อไวรัสโคโรนา 2019 (COVID-19)
นายพชร อนันตศิลป์ อธิบดีกรมศุลกากร กล่าวว่า เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) พบผู้ติดเชื้อ จํานวนมาก ที่ยังไม่ได้รับการรักษาเนื่องจากเตียงเต็ม ดังนั้น เพื่อเป็นการบรรเทาความเดือดร้อนและช่วย เหลือพี่น้องประชาชนในพื้นที่กรุงเทพมหานคร กรมศุลกากรร่วมกับโรงพยาบาลเจริญกรุงประชารักษ์ได้จัดเตรียมอาคารที่พักของเจ้าหน้าที่จํานวน 100 ห้อง (400 เตียง) ปรับเปลี่ยนเป็นศูนย์พักคอย (Community Isolation) รองรับผู้ป่วย โดยได้เตรียมห้องโทรทัศน์วงจรปิด (CCTV) เพื่อให้แพทย์เฝ้าติดตามอาการผู้ป่วยอย่างใกล้ชิด พร้อมกับได้จัดหาเตียงนอน ชั้นเก็บของ พร้อมสิ่งอํานวยความสะดวกที่มีความจําเป็นในชีวิตประจําวัน ให้แก่ผู้ป่วยอีกด้วย
อธิบดีกรมศุลกากร กล่าวต่ออีกว่า นอกจากนี้ กรมศุลกากรได้เตรียมพื้นที่ในการจัดทําศูนย์พักคอยสําหรับเจ้าหน้าที่กรมศุลกากรที่มีความเสี่ยงในการติดเชื้อโควิด-19 ไว้ที่อาคารสโมสร กรมศุลกากร คลองเตย ซึ่งกรมศุลกากรจะเป็นผู้ดูแลร่วมกับโรงพยาบาลวชิรพยาบาล สําหรับการดําเนินการดังกล่าวข้างต้น จะสามารถบรรเทาความเดือดร้อนของพี่น้องประชาชนในพื้นที่กรุงเทพมหานครได้ อีกทั้งยังสนองนโยบายของรัฐบาลและกระทรวงการคลัง ที่เน้นการให้ความช่วยเหลือ พี่น้องประชาชน เป็นสําคัญ
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ประชุมติดตามการดำเนินงานของหน่วยงานในสังกัดกระทรวงยุติธรรม
วันพฤหัสบดีที่ 8 กรกฎาคม 2564
รัฐมนตรีว่าการกระทรวงยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม
รัฐมนตรีว่าการกระทรวงยุติธรรม ประชุมติดตามการดําเนินงานของหน่วยงานในสังกัดกระทรวงยุติธรรม
ในวันพฤหัสบดีที่ ๘ กรกฎาคม ๒๕๖๔ เวลา ๑๐.๐๐ น.ณ ห้องประชุม ๑๐ - ๐๑ ชั้น ๑๐ อาคารกระทรวงยุติธรรมนายสมศักดิ์ เทพสุทิน รัฐมนตรีว่าการกระทรวงยุติธรรม
เป็นประธานการประชุมผู้บริหารกระทรวงยุติธรรม ครั้งที่ ๑๒/๒๕๖๔โดยมี ว่าที่ ร.ต.ธนกฤต จิตรอารีย์​รัตน์ เลขานุการรัฐมนตรีว่าการกระทรวงยุติธรรมนางสาวณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรมนายธนวัชร นิติกาญจนา ที่ปรึกษารัฐมนตรีว่าการกระทรวงยุติธรรมและผู้บริหารของหน่วยงานในสังกัดกระทรวงยุติธรรม เข้าร่วมฯ
โดยที่ประชุมได้รับทราบผลการเบิกจ่ายงบประมาณกระทรวงยุติธรรมและการฉีดวัคซีนของเจ้าหน้าที่และผู้ต้องขังนอกจากนี้ ที่ประชุมรับทราบโครงการติดตั้งระบบผลิตพลังงานทดแทนเพื่อใช้เป็นไฟฟ้าสํารองสําหรับระบบรักษาความปลอดภัยในเรือนจํารวมทั้งมาตรฐานการปฏิบัติต่อผู้ต้องขังในเรือนจํา การคํานวณมาตรฐานพื้นที่เรือนนอนพื้นที่ใช้สอยอื่น และสิ่งอํานวยความสะดวก (Facility)ของเรือนจําทั่วประเทศความคืบหน้าการดําเนินงานเฝ้าระวังความปลอดภัยของประชาชน (JSOC)
การจัดทําคําสั่งกระทรวงยุติธรรม แต่งตั้งคณะทํางานขับเคลื่อนร่างพระราชบัญญัติป้องกันการกระทําผิดซ้ํา
ของผู้กระทําผิดคดีอุกฉกรรจ์ที่ใช้ความรุนแรง พ.ศ. ....
และการจัดทําคําสั่งกระทรวงยุติธรรม แต่งตั้งคณะทํางานส่งเสริมการปลูกพืชสมุนไพรในเรือนจํา /ทัณฑสถาน เป็นต้น
รัฐบาลไทย-ข่าวทำเนียบรัฐบาล-กลุ่มป่าแก่งกระจาน ขึ้นทะเบียนเป็นมรดกโลกแล้ว
วันอาทิตย์ที่ 22 สิงหาคม 2564
กลุ่มป่าแก่งกระจาน ขึ้นทะเบียนเป็นมรดกโลกแล้ว
วันเสาร์ที่ 31 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
ที่ประชุมคณะกรรมการมรดกโลก สมัยสามัญครั้งที่ 44 ประกาศขึ้นทะเบียน “กลุ่มป่าแก่งกระจาน” ของประเทศไทยเป็นมรดกโลก ตามเกณฑ์ข้อที่ 10 ด้านความหลากหลายทางชีวภาพ โดยกลุ่มป่าแก่งกระจาน เป็นผืนป่าขนาดใหญ่ครอบคลุมพื้นที่ 3 จังหวัด คือ จ.ราชบุรี เพชรบุรี และประจวบคีรีขันธ์ ประกอบด้วยอุทยานแห่งชาติแก่งกระจาน อุทยานแห่งชาติกุยบุรี อุทยานแห่งชาติเฉลิมพระเกียรติไทยประจัน และเขตรักษาพันธุ์สัตว์ป่าแม่น้ําภาชี รวมพื้นที่กว่า 2.5 ล้านไร่ สําหรับกลุ่มป่าแห่งนี้นับเป็นมรดกโลกลําดับที่ 6 ของไทย และเป็นแหล่งมรดกโลกทางธรรมชาติลําดับที่ 3 ของไทย ต่อจากเขตรักษาพันธุ์สัตว์ป่าทุ่งใหญ่-ห้วยขาแข้ง และกลุ่มป่าดงพญาเย็น-เขาใหญ่
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-Thailand and Lao PDR to reinforce cooperation in public health and cross-border connectivity
วันศุกร์ที่ 5 พฤศจิกายน 2564
Thailand and Lao PDR to reinforce cooperation in public health and cross-border connectivity
Thailand and Lao PDR to reinforce cooperation in public health and cross-border connectivity
November 4, 2021, at 1430hrs, at the Ivory Room, Thai Khu Fah Building, Government House, H.E. Mr. Saleumxay Kommasith, Minister of Foreign Affairs of the Lao People's Democratic Republic, paid a courtesy call on Prime Minister and Defense Minister Gen. Prayut Chan-o-cha on occasion of his visit to Thailand to attend the 22nd Thailand- Lao PDR Joint Commission (JC) Meeting. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed Minister of Foreign Affairs of the Lao PDR to Thailand, and congratulated the success of the 22nd Thailand- Lao PDR Joint Commission (JC) Meeting under which the goal to restrengthen relations and cooperation has been reached. The Prime Minister also conveyed his regard to Lao PDR President Thongloun Sisoulith and Prime Minister Phankham Viphavanh, and hoped to meet the two leaders in person once the COVID-19 situation eases.
Minister of Foreign Affairs of the Lao PDR expressed pleasure to have visited Thailand once again. Thailand and Lao PDR have forged tight-knitted relations and cooperation in all dimensions. The Lao PDR Minister hoped that the two countries continue to reinforce post-COVID-19 cooperation, especially in the fields of public health, infrastructure investment, and border cooperation, for the benefits of the people of both countries.
With regards to the 22nd Thailand- Lao PDR Joint Commission (JC) Meeting, Minister of Foreign Affairs of the Lao PDR stated that he and the Thai Minister of Foreign Affairs were pleased with their first meeting in 3 years, and had a chance to review past cooperation between the two countries, which, despite the COVID-19 situation, Thailand and Lao PDR have continued to support and facilitate each other. Lao PDR wishes to increase cooperation with Thailand in tourism, rail connectivity, and trade connectivity to other countries, as well as border investment, public health cooperation, especially COVID-19 vaccination.
The Prime Minister expressed pleasure to endorse cooperation in the fields of mutual interest. On border cooperation, Thailand urged for close cooperation mechanism along the border at the operational level to prevent illegal cross border activities. Cross-border trade for economic rehabilitation should also be promoted through the reopening of temporary-closed border crossing points, in parallel with strengthening of public health safety. Concerned provincial governors and border officials of both countries will discuss further in detail on the matter. Thailand and Lao PDR should also reinforce cooperation on legal connectivity and various standards that will further facilitate trade and investment, and transport activities between the two countries.
รัฐบาลไทย-ข่าวทำเนียบรัฐบาล-รัฐมนตรีเกษตรฯ ‘เฉลิมชัย’ ติดตามความคืบหน้าโครงการบรรเทาอุทกภัยเมืองอุบลราชธานี
วันศุกร์ที่ 8 ตุลาคม 2564
รัฐมนตรีเกษตรฯ ‘เฉลิมชัย’ ติดตามความคืบหน้าโครงการบรรเทาอุทกภัยเมืองอุบลราชธานี
รัฐมนตรีเกษตรฯ ‘เฉลิมชัย’ ติดตามความคืบหน้าโครงการบรรเทาอุทกภัยเมืองอุบลราชธานี หวังช่วยบรรเทาและลดผลกระทบจากปัญหาอุทกภัยและภัยแล้งในพื้นที่ลุ่มน้ําชีและลุ่มน้ํามูลตอนล่างในระยะยาว
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังติดตามความคืบหน้าโครงการบรรเทาอุทกภัยเมืองอุบลราชธานี ณ หอประชุมโรงเรียนไร่ใต้ประชาคม ว่า จากสถานการณ์ในปี 2562 ที่จังหวัดอุบลราชธานีประสบปัญหาอุทกภัยจากอิทธิพลของพายุโพดุลและพายุคาจิกิ ทําให้ระดับน้ําในลําน้ํามูลเอ่อล้นตลิ่งเข้าท่วมพื้นที่เกษตรกรรมและที่อยู่อาศัยของชุมชนในหลายอําเภอ ประกอบกับในรอบหลายปีที่ผ่านมา เกิดน้ําท่วมบริเวณสองฝั่งแม่น้ําชีและแม่น้ํามูล ส่งผลกระทบต่อพื้นที่ อําเภอกันทรารมย์ จังหวัดศรีสะเกษ อําเภอเมืองอุบลราชธานี อําเภอวารินชําราบ และอําเภอพิบูลมังสาหาร จังหวัดอุบลราชธานี กระทรวงเกษตรฯ โดยกรมชลประทาน จึงได้วางแผนศึกษาแนวทางการแก้ไขและบรรเทาปัญหาอุทกภัยอย่างเป็นระบบและมีประสิทธิภาพ โดยพิจารณาถึงสภาพพื้นที่และระบบลําน้ําที่มีความเชื่อมโยงเกี่ยวข้องกับพื้นที่ลุ่มน้ําข้างเคียงและระบบลุ่มน้ําหลัก ทั้งนี้ ในช่วงเดือนธันวาคม 2563 - สิงหาคม 2564 กรมชลประทานได้ศึกษาและประชาสัมพันธ์ข้อมูลโครงการฯ พร้อมเปิดเวทีรับฟังความคิดเห็น ข้อเสนอแนะจากทุกภาคส่วน เพื่อเสริมสร้างการมีส่วนร่วมของประชาชนและทุกภาคส่วน และร่วมกัน บูรณาการแก้ไขปัญหาอุทกภัยและภัยแล้งในพื้นที่ให้ครอบคลุมทุกด้าน
สําหรับโครงการศึกษาความเหมาะสมเพื่อบรรเทาอุทกภัย จังหวัดอุบลราชธานี มีขอบเขตการศึกษาคลอบคลุมพื้นที่ 5 จังหวัด ในลุ่มน้ําชีตอนล่างและลุ่มน้ํามูลตอนล่าง ได้แก่ จังหวัดอุบลราชธานี ศรีสะเกษ ยโสธร อํานาจเจริญ และร้อยเอ็ด โดยการก่อสร้างคลองผันน้ําเลี่ยงเมืองอุบลราชธานี ซึ่งมีจุดรับน้ํา 2 ทาง คือ จุดรับน้ําที่ 1 จากห้วยขะยุง (เหนือเขื่อนหัวนา) และจุดรับน้ําที่ 2 จากแม่น้ํามูล (ท้ายเขื่อนหัวนา) จากนั้นจะระบายน้ํากลับลงสู่แม่น้ํามูลผ่านทางห้วยกว้าง ท้ายแก่งสะพือ รวมระยะทางคลองผันน้ํากว่า 96 กิโลเมตร สามารถระบายน้ําได้รวมกันประมาณ 1,200 ลบ.ม./วินาที
ปัจจุบันโครงการศึกษาฯ อยู่ในขั้นตอนของการศึกษาความเหมาะสม ความคุ้มค่า พร้อมทั้งสํารวจและออกแบบเบื้องต้นของโครงการฯ ทั้งนี้ หากโครงการศึกษาความเหมาะสมฯ แล้วเสร็จ จะได้ดําเนินการออกแบบรายละเอียด และดําเนินการชดเชยทรัพย์สินตามแนวคลองส่งน้ํา เพื่อเตรียมการก่อสร้างต่อไป คาดว่าจะใช้ระยะเวลาประมาณ 1 - 2 ปี และจะใช้ระยะเวลาในการดําเนินการก่อสร้างโครงการฯ ทั้งหมด ประมาณ 7 ปี หากโครงการฯ แล้วเสร็จทั้งหมด จะช่วยบรรเทาและลดผลกระทบจากปัญหาอุทกภัยและภัยแล้งในพื้นที่ลุ่มน้ําชีและลุ่มน้ํามูลตอนล่างได้ในระยะยาว
นอกจากนี้ รัฐมนตรีว่าการกระทรวงเกษตรและสหกรณ์ ได้เป็นผู้แทนในการมอบอาหารสัตว์พระราชทาน ได้แก่ 1) หญ้าเเห้ง จํานวน 5,000 กก. 2) อาหารTMR​ จํานวน 2,000 กก. 3) เเร่ธาตุก้อน จํานวน 200 ก้อน และ 4) ถุงยังชีพปศุสัตว์ จํานวน 50 ถุง รวมถึงมอบหัวเชื้อจุลินทรีย์บําบัดน้ําเสีย ให้กับเกษตรกรและประชาในพื้นที่
รัฐบาลไทย-ข่าวทำเนียบรัฐบาล-ของขวัญปีใหม่ 2565 จากใจกระทรวงอุตสาหกรรม "ดูแลเกษตรกรและประชาชน"
วันพฤหัสบดีที่ 23 ธันวาคม 2564
ของขวัญปีใหม่ 2565 จากใจกระทรวงอุตสาหกรรม "ดูแลเกษตรกรและประชาชน"
ของขวัญปีใหม่ 2565 จากใจกระทรวงอุตสาหกรรม "ดูแลเกษตรกรและประชาชน"
ของขวัญปีใหม่ 2565 จากใจกระทรวงอุตสาหกรรม
4. ดูแลเกษตรกรและประชาชน
- เหมืองแร่ปลอดภัยห่วงใยประชาชน ปีที่ 5
ตรวจสุขภาพประชาชน รอบสถานประกอบการเหมืองแร่
- ติดตั้ง QR Code หน้าโรงงาน เพื่อให้ประชาชนสามารถรับรู้ ตรวจสอบสถานประกอบการในพื้นที่
- แสดง QR Code คู่กับเครื่องหมายมาตรฐานบนผลิตภัณฑ์ที่ได้รับอนุญาตตามมาตรฐาน เพื่อให้ประชาชนสามารถตรวจสอบและร้องเรียนได้ว่าสินค้าดี มีคุณภาพ และเป็นไปตามมาตรฐานหรือไม่
- จัดหาเครื่องสางใบอ้อย 288 เครื่องให้เกษตรกรชาวไร่อ้อยยืม สนับสนุนชาวไร่อ้อยในการตัดอ้อยสดช่วยลด PM 2.5
- มหกรรมของขวัญปีใหม่เพื่อประชาชน จําหน่ายสินค้าโรงงานในราคาถูก ณ นิคมอุตสาหกรรมอมตะซิตี้ (ชลบุรี) 23 - 26 ธันวาคม 2564
- งาน DIPROM MOTOR OUTLET มหกรรมแสดงและจําหน่ายสินค้า รถยนต์ รถจักรยานยนต์ เครื่องจักรกลการเกษตรในราคาพิเศษ 4 - 13 กุมภาพันธ์ 2565 ศูนย์วิจัยและพัฒนาวัสดุอุตสาหกรรมสร้างสรรค์ จ.ลําปาง
รัฐบาลไทย-ข่าวทำเนียบรัฐบาล-เริ่มบังคับใช้แล้ว “กลิ่น – ควัน” กัญชา กัญชง ถือเป็นเหตุรำคาญ ผู้ได้รับผลกระทบแจ้งความเอาผิดได้
วันศุกร์ที่ 17 มิถุนายน 2565
เริ่มบังคับใช้แล้ว “กลิ่น – ควัน” กัญชา กัญชง ถือเป็นเหตุรําคาญ ผู้ได้รับผลกระทบแจ้งความเอาผิดได้
.....
เว็บไซต์ราชกิจจานุเบกษา เผยแพร่ประกาศกระทรวงสาธารณสุข เรื่อง กําหนดให้การกระทําให้เกิดกลิ่น หรือควันกัญชา กัญชง หรือพืชอื่นใด เป็นเหตุรําคาญ พ.ศ. 2565”
.
เนื่องจากการใช้กัญชา กัญชง หรือพืชอื่นใด ในทางที่ไม่เหมาะสม เช่น สันทนาการ อาจส่งผลกระทบต่อสภาวะความเป็นอยู่โดยปกติสุข หรืออาจเป็นอันตรายต่อสุขภาพ โดยควันของพืชดังกล่าว จะมีอนุภาคขนาดเล็กที่สามารถเข้าสู่ปอดได้ด้วยการหายใจเอาควันเข้าไป ทําให้มีความเสี่ยงต่อการเจ็บป่วย เช่น โรคปอด หอบหืด หลอดลมอักเสบ
.
และเพื่อควบคุมและป้องกันไม่ให้เกิดผลกระทบที่อาจเป็นอันตรายต่อสุขภาพของผู้อยู่อาศัยบริเวณใกล้เคียง หรือผู้ที่ต้องประสบภัยกับเหตุนั้น จึงกําหนดให้การกระทําให้เกิดกลิ่น หรือควันกัญชา กัญชง หรือพืชอื่นใด เป็นเหตุรําคาญ ตามกฎหมายว่าด้วยการสาธารณสุข เริ่มมีผลบังคับใช้วันที่ 15 มิ.ย. 65 เป็นต้นไป (ผู้ใดฝ่าฝืนต้องระวางโทษจําคุกไม่เกิน 3 เดือน หรือปรับไม่เกิน 25,000 บาท ตาม พ.ร.บ.การสาธารณสุข พ.ศ. 2535)
.
อ่านประกาศฯ ฉบับเต็ม คลิก https://ratchakitcha2.soc.go.th/pdfdownload/...
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกฯ เฝ้าระวังไข้หวัดนก สายพันธุ์ H3N8 กำชับหน่วยงานเตรียมความพร้อม ป้องกันแพร่ระบาดในประเทศ
วันจันทร์ที่ 2 พฤษภาคม 2565
นายกฯ เฝ้าระวังไข้หวัดนก สายพันธุ์ H3N8 กําชับหน่วยงานเตรียมความพร้อม ป้องกันแพร่ระบาดในประเทศ
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ติดตามสถานการณ์ไข้หวัดนกสายพันธุ์ H3N8 อย่างใกล้ชิด พร้อมกําชับหน่วยงานที่เกี่ยวข้องเตรียมความพร้อม และป้องกันโรคไข้หวัดนกเข้าสู่ประเทศไทย หลังจากมีการพบผู้ป่วยไข้หวัดนก H3N8 ในประเทศจีน
.
ด้านคณะกรรมการสุขภาพแห่งชาติ ประเมินเบื้องต้นว่า เชื้อดังกล่าวมีการแพร่เชื้อสู่มนุษย์ในระดับต่ํา และความเสี่ยงของการแพร่ระบาดยังคงอยู่ในวงแคบ นอกจากนี้ประเทศไทยไม่พบรายงานการเกิดโรคไข้หวัดนกมาแล้วเป็นระยะเวลา 14 ปี ขณะที่กรมปศุสัตว์ เตรียมแผนรับมือระดับกรมและจังหวัด เฝ้าระวังโรคสัตว์ตามแนวชายแดนอย่างเข้มงวด สุ่มเก็บตัวอย่างสัตว์ปีกในพื้นที่เสี่ยงอย่างพื้นที่ชายแดนพื้นที่นกอพยพและวางไข่ นอกจากนี้ ยังคงเข้มงวดการเคลื่อนย้ายสัตว์และซากสัตว์ปีกภายในประเทศ และชะลอการนําเข้าสัตว์ซากสัตว์ปีก จากประเทศที่เกิดโรคไข้หวัดนก เป็นต้น
.
จึงขอให้มั่นใจว่า รัฐบาลมีมาตรการป้องกันโรคไข้หวัดนกอย่างเข้มงวดและพร้อมดูแลคนไทยให้ปลอดภัย และขอความร่วมมือเกษตรกรผู้เลี้ยงสัตว์ปีก ร่วมกันประเมินสัตว์ปีกอย่างใกล้ชิด หากพบว่ามีความเสี่ยงหรือผิดปกติ ขอให้งดนําไปขาย แจก หรือนําไปประกอบอาหาร พร้อมขอให้แจ้งหน่วยงานที่เกี่ยวข้องเพื่อตรวจสอบและดําเนินมาตรการควบคุมโรค
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันศุกร์ที่ 18 กุมภาพันธ์ 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าการใช้สิทธิโครงการคนละครึ่ง ระยะที่ 4 โดยจากข้อมูลสะสม ณ วันที่ 16 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 24.07 ล้านราย มียอดการใช้จ่ายรวม 31,589.7 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าการใช้สิทธิโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 16 กุมภาพันธ์ 2565 ณ เวลา 23.00 น. พบว่า มีผู้ใช้สิทธิจํานวน 24.07 ล้านราย มียอดการใช้จ่ายรวม 31,589.7 ล้านบาท แบ่งเป็นเงินที่ประชาชนจ่าย 16,014.1 ล้านบาท และรัฐร่วมจ่าย 15,575.6 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 12,483.2 ล้านบาท ร้านธงฟ้า 5,743 ล้านบาท ร้าน OTOP 1,443.3 ล้านบาท ร้านค้าทั่วไป 11,323.6 ล้านบาท ร้านบริการ 545.6 ล้านบาท และกิจการขนส่งสาธารณะ 51 ล้านบาท โดยมีประชาชนที่ลงทะเบียนสําเร็จทั้งหมด 26.35 ล้านราย ทั้งนี้ มีประชาชนที่กดยืนยันสิทธิเข้าร่วมโครงการฯ ระยะที่ 4 แล้ว จํานวน 25.43 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย สําหรับผู้ประกอบการเข้าร่วมโครงการฯ ระยะที่ 4 มีผู้ประกอบการเข้าร่วมแล้วจํานวน 1.34 ล้านราย โดยเป็นผู้ประกอบการรายใหม่ 1.89 หมื่นราย
นอกจากนี้ โฆษกกระทรวงการคลังยังได้กล่าวว่า ประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 ที่ลงทะเบียนเข้าร่วมโครงการฯ ระยะที่ 4 สําเร็จแล้ว สามารถเริ่มใช้จ่ายได้วันนี้เป็นวันแรกจนถึงวันที่ 30 เมษายน 2565 ทั้งนี้ สําหรับประชาชนที่เข้าร่วมโครงการคนละครึ่ง ระยะที่ 3 ยังสามารถกดยืนยันสิทธิเข้าร่วมโครงการฯ ระยะที่ 4 ผ่านแอปพลิเคชัน “เป๋าตัง” อย่างต่อเนื่อง โดยจะต้องเริ่มใช้สิทธิโครงการฯ ระยะที่ 4 ภายในวันที่ 28 กุมภาพันธ์ 2565 เวลา 22.59 น. หากพ้นกําหนดดังกล่าวจะถูกตัดสิทธิ
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 3 จังหวัดประจำวันที่ 2 ธันวาคม 2564 เวลา 08.30 น. สามารถสัญจรผ่านได้ 1 สายทาง ไม่สามารถผ่านได้ 6 สายทาง
วันพฤหัสบดีที่ 2 ธันวาคม 2564
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 3 จังหวัดประจําวันที่ 2 ธันวาคม 2564 เวลา 08.30 น. สามารถสัญจรผ่านได้ 1 สายทาง ไม่สามารถผ่านได้ 6 สายทาง
กรมทางหลวงชนบท รายงานสถานการณ์ถนนที่ได้รับผลกระทบจากอุทกภัยในพื้นที่ภาคใต้ 3 จังหวัดประจําวันที่ 2 ธันวาคม 2564 เวลา 08.30 น. สามารถสัญจรผ่านได้ 1 สายทาง ไม่สามารถผ่านได้ 6 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 2 ธันวาคม 2564 เวลา 08.30 น. ว่า มีถนนทางหลวงชนบทที่ประสบอุทกภัยในพื้นที่ 3 จังหวัด ได้แก่ สุราษฎร์ธานี นครศรีธรรมราช และชุมพร สามารถสัญจรผ่านได้ 1 สายทาง ได้แก่ สายทาง นศ.4021 แยก ทล.4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช น้ําท่วมสูง 8 เซนติเมตร (ช่วง กม. ที่ 10+000 - 10+900) และน้ําท่วมสูง 35 เซนติเมตร (ช่วง กม. ที่ 14+900 - 16+750) และไม่สามารถผ่านได้ 6 สายทาง แบ่งเป็น น้ําท่วมสูง 5 สายทาง (5 แห่ง) ทางขาด โครงสร้างทางชํารุด กัดเซาะ 1 สายทาง (1 แห่ง) รายละเอียดดังนี้
1. สายทาง สฎ.2036 แยก ทล.41 (กม. ที่ 180+575) - บ้านแม่แขก อําเภอพุนพิน จังหวัดสุราษฎร์ธานี น้ําท่วมสูง 50 เซนติเมตร (ช่วง กม. ที่ 3+000 - 11+100)
2. สายทาง ชพ.2010 แยก ทล.41 (กม. ที่ 16+981) - บ้านคลองชุม อําเภอเมือง และสวี จังหวัดชุมพร น้ําท่วมสูง 80 เซนติเมตร (ช่วง กม. ที่ 16+700 - 17+500) และน้ําท่วมสูง 50 เซนติเมตร (ช่วง กม. ที่ 22+000 - 23+500)
3. สายทาง ชพ.4011 แยก ทล.4198 (กม. ที่ 14+350) - บ้านท้องเกร็ง อําเภอทุ่งตะโก และสวี จังหวัดชุมพร เส้นทางขาด (ช่วง กม. ที่ 5+000 - 5+100 และช่วง กม. ที่ 5+400 - 5+450)
4. สายทาง ชพ.2016 แยก ทล.41 (กม. ที่ 52+600) - บ้านหนองไม้แก่น อําเภอทุ่งตะโก จังหวัดชุมพร น้ําท่วมสูง 40 เซนติเมตร (ช่วง กม. ที่ 3+500 - 4+600)
5. สายทาง ชพ.2032 แยก ทล.41 (กม. ที่ 33+650) - บ้านในแหลม อําเภอสวี จังหวัดชุมพร น้ําท่วมสูง 120 เซนติเมตร (ช่วง กม. ที่ 0+000 - 1+250 และช่วง กม. ที่ 2+500 - 6+500)
6. สายทาง ชพ.2063 แยก ทล.41 (กม. ที่ 44+950) - เทศบาลปากตะโก อําเภอทุ่งตะโก จังหวัดชุมพร น้ําท่วมสูง 120 เซนติเมตร (ช่วง กม. ที่ 2+500 - 3+000)
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทาง สามารถแจ้งเหตุได้ที่สายด่วนกรมทางหลวงชนบท โทร. 1146
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม ได้รับเชิญจากสถานทูตออสเตรเลียประจำประเทศไทย
วันพุธที่ 17 พฤศจิกายน 2564
นายชยธรรม์ พรหมศร ปลัดกระทรวงคมนาคม ได้รับเชิญจากสถานทูตออสเตรเลียประจําประเทศไทย
ร่วมเป็นเกียรติกล่าวบรรยายในการประชุมหารือระดับนโยบายระหว่างประเทศสมาชิก ACMECS และประเทศออสเตรเลีย ครั้งที่ 3
นายชยธรรม์ พรหมศร ปลัดกระทรวงคมนาคม ได้รับเชิญจากสถานทูตออสเตรเลีย ประจําประเทศไทย ร่วมเป็นเกียรติกล่าวบรรยายในการประชุมหารือระดับนโยบายระหว่างประเทศสมาชิกยุทธศาสตร์ความร่วมมือทางเศรษฐกิจอิรวดี - เจ้าพระยา - แม่โขง (Ayeyawady - Chao Phraya - Mekong Economic Cooperation Strategy: ACMECS) และประเทศออสเตรเลีย ครั้งที่ 3 (The 3rd Mekong - Australia Policy Dialogue: MAPD) ทั้งนี้ ปลัดกระทรวงคมนาคมได้รับมอบหมายจากนายศักดิ์สยาม ชิดชอบ รัฐมนตรีว่าการกระทรวงคมนาคม เป็นผู้แทนรัฐบาลในนามของกระทรวงคมนาคมประสานความร่วมมือด้านคมนาคมของไทยร่วมกับออสเตรเลีย เมื่อครั้งที่ H.E. Mr. Allan McKinnon เอกอัครราชทูตออสเตรเลียประจําประเทศไทย เข้าเยี่ยมคารวะรัฐมนตรีว่าการกระทรวงคมนาคม เมื่อวันที่ 24 มีนาคม ที่ผ่านมา สําหรับการกล่าวบรรยายในครั้งนี้ เอกอัครราชทูตออสเตรเลียประจําประเทศไทย และนางอรุณรุ่ง โพธิ์ทอง ฮัมฟรีย์ เอกอัครราชทูตประจํากระทรวงการต่างประเทศ เป็นผู้ให้การต้อนรับ ณ สถานเอกอัครราชทูตออสเตรเลียประจําประเทศไทย ในวันที่ 17 พฤศจิกายน 2564
การประชุมหารือดังกล่าว จัดขึ้นโดยรัฐบาลออสเตรเลียร่วมกับกระทรวงการต่างประเทศของไทย โดยมีวัตถุประสงค์เพื่อส่งเสริมบทบาทและการมีส่วนร่วมของรัฐบาลออสเตรเลียในอนุภูมิภาคลุ่มน้ําโขง มีผู้เข้าร่วมการประชุมจากประเทศสมาชิก ACMECS ประกอบด้วย กัมพูชา สปป.ลาว เมียนมา ไทย และเวียดนาม ผู้แทนภาครัฐและเอกชนของออสเตรเลีย โดยหัวข้อของการประชุมหารือในครั้งนี้ คือ “แนวทางสู่การฟื้นฟู การพลิกโฉมโครงสร้างพื้นฐานการขนส่งใน ACMECS” (Road to Recovery: Transforming Transport Infrastructure in ACMECS)
ปลัดกระทรวงคมนาคม ได้กล่าวถึง ภาพรวมนโยบายการขนส่งของกระทรวงคมนาคมที่เน้นการขนส่งที่ปลอดภัยและเป็นมิตรต่อสิ่งแวดล้อม มีประสิทธิภาพ สามารถเข้าถึงได้อย่างเสมอภาคและเท่าเทียม โดยการนํานวัตกรรมและการบริหารจัดการที่มีประสิทธิภาพมาใช้เป็นเครื่องมือในการพัฒนาระบบคมนาคมขนส่ง โครงการคมนาคมขนส่งต่าง ๆ ที่เน้นการขนส่งระบบรางและทางน้ําที่เป็นมิตรต่อสิ่งแวดล้อม อาทิ โครงการระบบรถไฟฟ้าขนส่งมวลชนในพื้นที่กรุงเทพมหานครและปริมณฑล โครงการระบบขนส่งมวลชนในเมืองใหญ่ เช่น เชียงใหม่ พิษณุโลก อุดรธานี ขอนแก่น และภูเก็ต ที่จะเน้นการใช้พลังงานสะอาด โครงการสะพานเศรษฐกิจเชื่อมฝั่งทะเลอันดามันและอ่าวไทยหรือแลนด์บริดจ์ (Land Bridge) ที่จะนําไปสู่การเชื่อมโยงการขนส่งระหว่างประเทศสมาชิก ACMECS กับภูมิภาคอื่น เป็นการสร้างโอกาสทางเศรษฐกิจให้กับประเทศสมาชิก ACMECS การพัฒนาโครงข่ายทางหลวงพิเศษระหว่างเมืองกับระบบราง (MR-Map) ที่จะช่วยให้การขนส่งมีประสิทธิภาพ และเชื่อมต่อกับประเทศเพื่อนบ้าน โครงการพัฒนาระเบียงเศรษฐกิจพิเศษภาคตะวันออก (EEC) ได้แก่ โครงการรถไฟความเร็วสูงเชื่อมสามสนามบิน โครงการพัฒนาอุตสาหกรรมการบินและโลจิสติกส์ โครงการพัฒนาท่าเรือมาบตาพุดและแหลมฉบัง โดยปลัดกระทรวงคมนาคมได้แสดงความมั่นใจในศักยภาพการเติบโตทางเศรษฐกิจของ ACMECS ซึ่งยังคงเป็นโอกาสที่น่าสนใจสําหรับนักลงทุนที่ต้องการแสวงหาหุ้นส่วนทางเศรษฐกิจในอนุภูมิภาค
รัฐบาลไทย-ข่าวทำเนียบรัฐบาล-คกก.บริหารการจัดการผลไม้ (ฟรุ้ทบอร์ด) เตรียมความพร้อม "ฤดูการผลิตผลไม้ปี 65" หลังทางการจีนเปิดนำเข้าผลไม้ไทย 4 ด่านหลัก
วันอังคารที่ 18 มกราคม 2565
คกก.บริหารการจัดการผลไม้ (ฟรุ้ทบอร์ด) เตรียมความพร้อม "ฤดูการผลิตผลไม้ปี 65" หลังทางการจีนเปิดนําเข้าผลไม้ไทย 4 ด่านหลัก
.....
คณะกรรมการและบริหารการจัดการผลไม้ (Fruit Board) เตรียมความพร้อมการบริหารจัดการผลไม้ของภาคเหนือฤดูการผลิตปี 2565 ซึ่งจะเริ่มต้นในเดือน มี.ค. 65
.
เร่งจัดทําแผนการแก้ไขปัญหาผลไม้เศรษฐกิจล่วงหน้าทั้งระบบ และลงพื้นที่ภาคเหนือ 3 จังหวัด ได้แก่ เชียงใหม่ ลําพูน และเชียงราย พร้อมตรวจเยี่ยมด่านเชียงแสนซึ่งเป็นด่านนําเข้าส่งออกสินค้าเกษตรทางลําน้ําโขง รวมทั้งเพิ่มความเข้มข้นสําหรับมาตรการ SPS และโควิดฟรี (Covid Free) เพื่อรองรับการส่งออกผลไม้ไทย หลังทางการจีนเปิด 4 ด่านหลัก คือ
.
ด่านโม่ฮาน บนเส้นทาง R2A (เชียงของ - บ่อเตน - โมฮ่าน) เปิดให้บริการทุกวัน กําหนดเปิดด่านตั้งแต่เวลา 07.30 - 16.30 น. สําหรับรถขนส่งผลไม้ และ 16.30 - 20.00 น.
.
ด่านโหย่วอี้กวน เปิดให้บริการปกติ แต่ยังจํากัดรถบรรทุกสินค้าเข้าด่านไม่เกิน 100 คัน
.
ด่านรถไฟผิงเสียง เปิดนําเข้าผลิตภัณฑ์อาหารที่ขนส่งผ่านห่วงโซ่ความเย็น (รวมผลไม้ไทย) ระหว่างวันที่ 4 – 17 ม.ค. 65 (ตามมาตรการเปิด 14 วัน ปิด 14 วัน)
.
ด่านตงซิง เปิดให้บริการเมื่อวันที่ 10 ม.ค. 65 โดยสัปดาห์ที่ผ่านมา พบว่าล้งใหญ่ที่เป็นบริษัทไทยกําลังขึ้นตู้คอนเทนเนอร์เป็นทุเรียนทวาย (นอกฤดู) จากชุมพรและภาคใต้ แจ้งว่าส่งออกไปที่ด่านตงซิง
.
ส่วนการขนส่งผลไม้ทางเรือจากแหลมฉบับมีแนวโน้มดีขึ้น มีสายการเดินเรือเปิดให้บริการเพิ่มขึ้นหลายสาย และจากประกาศค่าระวางเมื่อ 9 ม.ค. ที่ผ่านมา ส่งผลให้ค่าระวางลดลงเหลือ 4,800 เหรียญสหรัฐ จากเดิม 6 พันดอลลาร์สหรัฐต่อตู้ นับเป็นสัญญาณที่ดีตั้งแต่ต้นปี
.
อ่านเพิ่มคลิกhttps://www.thaigov.go.th/news/contents/details/50576
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
วันพุธที่ 18 พฤษภาคม 2565
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
ปลัดกอบชัยฯ เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
ปลัดกอบชัยฯ  เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ
วันนี้ (18 พฤษภาคม 2565)  เวลา 9.00 น. นายกอบชัย  สังสิทธิสวัสดิ์  ปลัดกระทรวงอุตสาหกรรม           เป็นประธานการประชุมหารือเตรียมการจัดประชุมคณะกรรมการพัฒนาอุตสาหกรรมแห่งชาติ (กอช.)ครั้งที่1/2565  โดยมีนางวรวรรณ  ชิตอรุณ รองปลัดกระทรวงอุตสาหกรรม นายทองชัย ชวลิตพิเชฐ ผู้อํานวยการสํานักงานเศรษฐกิจอุตสาหกรรม  นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรมนอกจากนี้ยังมีผู้ทรงคุณวุฒิ  ได้แก่ นายฐาปน สิริวัฒนภักดี นายวิฑูรย์ สิมะโชคดี และนายสมเกียรติ            ตั้งกิจวานิชย์  และผู้แทนจากหน่วยงานภายนอก  ร่วมให้ข้อคิดเห็นและร่วมนําเสนอร่างระเบียบวาระการประชุมฯ ผ่านระบบออนไลน์ อาทิ (ร่าง) แผนปฏิบัติการด้านการพัฒนาอุตสาหกรรมอิเล็กทรอนิกส์อัจฉริยะ  (ร่าง) แผนปฏิบัติการด้านการพัฒนาอุตสาหกรรมพืชกัญชงสู่เชิงพาณิชย์  แผนการขับเคลื่อนการใช้ประโยชน์พลังงานหมุนเวียนจากวัสดุเหลือใช้ทางการเกษตรและก๊าซชีวภาพในอุตสาหกรรมเกษตร ฯลฯ ณ ห้องประชุม อก.1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-คำกล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีเปิดการประชุมและการสัมมนาทางวิชาการ สมาคมสันนิบาตเทศบาลแห่งประเทศไทย ครั้งที่ 1/2565 ประจำปี พ.ศ. 2565
วันพฤหัสบดีที่ 10 มีนาคม 2565
คํากล่าว พลเอก ประยุทธ์ จันทร์โอชา นายกรัฐมนตรี เนื่องในโอกาสเป็นประธานในพิธีเปิดการประชุมและการสัมมนาทางวิชาการ สมาคมสันนิบาตเทศบาลแห่งประเทศไทย ครั้งที่ 1/2565 ประจําปี พ.ศ. 2565
คํากล่าว พลเอก ประยุทธ์ จันทร์โอชา นายกรัฐมนตรีเนื่องในโอกาสเป็นประธานในพิธีเปิดการประชุมและการสัมมนาทางวิชาการสมาคมสันนิบาตเทศบาลแห่งประเทศไทย ครั้งที่ 1/2565 ประจําปี พ.ศ. 2565
(ผ่านระบบ Video Conference) ณ ศูนย์ปฏิบัติการนายกรัฐมนตรี (PMOC)
ท่านผู้ว่าราชการจังหวัด
ท่านนายกสมาคมสันนิบาตเทศบาลแห่งประเทศไทย
ท่านคณะกรรมาธิการบริหาร
ท่านหัวหน้าส่วนราชการส่วนท้องถิ่น
และผู้มีเกียรติทุกท่าน
• ผมรู้สึกเป็นเกียรติที่ได้มาเป็นประธานในพิธีเปิดงานการประชุมและการสัมมนาทางวิชาการสมาคมสันนิบาตเทศบาลแห่งประเทศไทย ครั้งที่ 1ประจําปี 2565 ในวันนี้
• เทศบาลเป็นอีกกลไกหนึ่งที่มีความสําคัญต่อการบริหารราชการแผ่นดินมาอย่างยาวนาน โดยถือเป็นหน่วยที่มีความใกล้ชิด และสามารถเข้าถึงประชาชนในพื้นที่ต่าง ๆ เพื่อแก้ไขปัญหาเฉพาะหน้าที่เกิดขึ้นในชุมชน รวมทั้งการประสานงานกับหน่วยงานราชการอื่น ๆ ในการบรรเทาความเดือดร้อนให้แก่พี่น้องประชาชน ซึ่งผมขอถือโอกาสนี้แสดงความขอบคุณทุกท่านที่ได้ร่วมมือกับรัฐบาลเป็นอย่างดีในการแก้ไขปัญหาที่เกิดขึ้นจากการแพร่ระบาดของโรคติดเชื้อโควิด-19 ในระยะที่ผ่านมา อีกทั้ง ปัญหาภัยแล้งและอุทกภัย ปัญหาเรื่องการจัดการขยะ รวมทั้งปัญหาอื่น ๆ ที่ส่งผลกระทบต่อพี่น้องประชาชนคนไทย
• นอกเหนือจากการแก้ไขปัญหาความเดือดร้อนของประชาชนแล้ว เทศบาลยังมีบทบาทสําคัญในการบํารุงรักษาและพัฒนาท้องถิ่นให้เป็นไปด้วยความเรียบร้อย รัฐบาลได้เห็นถึงความสําคัญของการพัฒนาท้องถิ่น จึงได้วางแผนงานเพื่อส่งเสริมให้ท้องถิ่นมีประสิทธิภาพมากยิ่งขึ้น โดยมุ่งเน้นการขับเคลื่อนการบูรณาการการทํางานร่วมกันระหว่างส่วนกลาง ส่วนภูมิภาค และส่วนท้องถิ่น เพื่อให้การขับเคลื่อนการพัฒนาประเทศสอดคล้องกันทั้งต้นทาง กลางทาง และปลายทาง
• ในการประชุมและการสัมมนาในวันนี้ จึงถือเป็นโอกาสที่ทุกท่านจะได้รับฟัง และนําองค์ความรู้ที่ได้รับจากวิทยากรทุกท่าน มาปรับใช้เป็นแนวทางในการปฏิบัติหน้าที่ของตน พร้อมทั้งร่วมแลกเปลี่ยนความคิดเห็นและเรียนรู้จากประสบการณ์ระหว่างกัน ซึ่งท้องถิ่นหลายแห่งนั้นถือเป็นต้นแบบที่ดีในการสร้างนวัตกรรม และการบริการสาธารณะ เช่น ด้านการดูแลสุขภาพประชาชน ด้านคุณธรรมจริยธรรม และด้านการมีส่วนร่วมของประชาชน รวมทั้งด้านการขับเคลื่อนกิจกรรมปฏิรูปประเทศที่ส่งผลต่อประชาชนอย่างมีนัยสําคัญ (Big Rock) ที่ส่งผลต่อการบรรลุวัตถุประสงค์ตามยุทธศาสตร์ชาติ 20 ปีในการพัฒนาท้องถิ่นให้เจริญก้าวหน้าโดยยึดถือประชาชนเป็นศูนย์กลาง เกิดผลสําเร็จเป็นรูปธรรม สามารถสร้างประโยชน์ให้แก่พี่น้องประชาชนได้อย่างทั่วถึงเท่าเทียม
• โอกาสนี้ ผมขออาราธนาคุณพระรัตนตรัยและสิ่งศักดิ์สิทธิ์ทั้งหลายที่ท่านเคารพนับถือ อีกทั้งพระบารมีแห่งพระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี โปรดดลบันดาลประทานพรให้ผู้บริหาร สมาชิก และบุคลากรเทศบาลทุกท่าน ประสบแต่ความสุขความเจริญ มีพลังกาย พลังใจ และพลังสติปัญญาที่สมบูรณ์ สามารถปฏิบัติหน้าที่เพื่อประเทศชาติและประชาชนได้อย่างเข้มแข็งต่อไป
• บัดนี้ ได้เวลาอันสมควรแล้ว ผมขอเปิดการประชุมและการสัมมนาทางวิชาการสมาคมสันนิบาตแห่งประเทศไทย ครั้งที่ 1ประจําปี พ.ศ. 2565 และขอให้การจัดงานในครั้งนี้ สําเร็จลุล่วงตามวัตถุประสงค์ที่ตั้งไว้ทุกประการ
ขอบคุณครับ
รัฐบาลไทย-ข่าวทำเนียบรัฐบาล-พม. ร่วมกับเครือข่าย รับตัวคนไทยเหยื่อขบวนการแก๊งคอลเซ็นเตอร์ที่ประเทศกัมพูชา ณ ด่านอรัญประเทศ จ.สระแก้ว
วันจันทร์ที่ 18 เมษายน 2565
พม. ร่วมกับเครือข่าย รับตัวคนไทยเหยื่อขบวนการแก๊งคอลเซ็นเตอร์ที่ประเทศกัมพูชา ณ ด่านอรัญประเทศ จ.สระแก้ว
พม. ร่วมกับเครือข่าย รับตัวคนไทยเหยื่อขบวนการแก๊งคอลเซ็นเตอร์ที่ประเทศกัมพูชา ณ ด่านอรัญประเทศ จ.สระแก้ว
วันที่ 15 เม.ย 65นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)ในฐานะโฆษกกระทรวงการพัฒนาสังคมและความมั่นคงของมนุษย์ เปิดเผยว่า วันนี้ กระทรวงการพัฒนาสังคมและความมั่นคงของมนุษย์ (พม.) ร่วมกับ ศูนย์พิทักษ์เด็ก สตรี ครอบครัว ป้องกันปราบปรามการค้ามนุษย์และภาคประมง กระทรวงมหาดไทย กระทรวงการต่างประเทศ และองค์กรที่เกี่ยวข้อง ดําเนินการรับตัวคนไทยที่ถูกหลอกไปเป็นเหยื่อของขบวนการแก๊งคอลเซ็นเตอร์ที่ประเทศกัมพูชา ณ บริเวณด่านอรัญประเทศ จ.สระแก้ว
นางสาวแรมรุ้งกล่าวต่อไปว่า การดําเนินการรับตัวกลุ่มคนไทยดังกล่าว เริ่มตั้งแต่เดือนตุลาคม 2564 เป็นต้นมา จนถึงปัจจุบัน รวมแล้วมากกว่า 10 ครั้ง มีจํานวนคนไทยที่ได้รับการช่วยเหลือกลับจากประเทศกัมพูชา รวมแล้วเกือบ 2,000 คน สําหรับการปฏิบัติการช่วยเหลือกลุ่มคนไทยในครั้งนี้ มีการช่วยเหลือคนไทยรวม 68 คน โดยการประสานงานของ ศูนย์พิทักษ์ เด็ก สตรี ครอบครัว ป้องกันปราบปรามการค้ามนุษย์และภาคประมง สํานักงานตํารวจแห่งชาติ และหน่วยงานที่เกี่ยวข้องฝ่ายไทย ร่วมกับ สํานักงานตํารวจแห่งกัมพูชา และสถานทูตไทย ณ กรุงพนมเปญ ซึ่งมีการดําเนินงานร่วมกันอย่างต่อเนื่อง เพื่อให้การช่วยเหลือกลุ่มคนไทยที่ถูกหลอกเข้ากระบวนการแก๊งคอลเซ็นเตอร์ และสแกมเมอร์ ซึ่งอาจเป็นสาเหตุหนึ่งของขบวนการค้ามนุษย์
นางสาวแรมรุ้งกล่าวเพิ่มเติมว่า ในส่วนของกระทรวง พม. ได้มอบหมายผู้อํานวยการกองต่อต้านการค้ามนุษย์ สํานักงานปลัดกระทรวง พม. เข้าร่วมรับตัวกลุ่มคนไทยดังกล่าว หลังจากนั้นจะมอบหมายเจ้าหน้าที่เข้าร่วมดําเนินการ สัมภาษณ์เพื่อคัดแยกผู้เสียหายจากการค้ามนุษย์ ภายหลังกระบวนการกักตัวตามมาตรการทางสาธารณสุขเสร็จสิ้น โดยหากเป็นผู้เสียหายจะมีกระบวนการติดตามช่วยเหลือ โดยหน่วยงานของกระทรวง พม. ในพื้นที่ภูมิลําเนาของผู้เสียหาย เช่น การช่วยเหลือเยียวยาผ่านเงินกองทุนเพื่อการป้องกันและปราบปรามการค้ามนุษย์ และการช่วยเหลือเยียวยาอื่นๆ ตามภารกิจของกระทรวง พม. ต่อไป
รัฐบาลไทย-ข่าวทำเนียบรัฐบาล-ดีอีเอส เผยอย่ารับหมายเลขที่ขึ้นด้วย +697 ยันเป็นมิจฉาชีพ
วันอาทิตย์ที่ 3 กรกฎาคม 2565
ดีอีเอส เผยอย่ารับหมายเลขที่ขึ้นด้วย +697 ยันเป็นมิจฉาชีพ
ดีอีเอส เผยอย่ารับหมายเลขที่ขึ้นด้วย +697 ยันเป็นมิจฉาชีพ
โฆษกดีอีเอสเผยกสทช.ขอความร่วมมือผู้ให้บริการโทรศัพท์มือถือกําหนดหมายเลข+697 นําหน้าเบอร์โทรเพื่อเป็นจุดสังเกตให้ประชาชนป้องกันถูกหลอกลวงจากมิจฉาชีพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)เปิดเผยว่าจากกรณีปัญหามิจฉาชีพโทรศัพท์เข้ามาหลอกลวงประชาชนขณะนี้ทางกระทรวงดิจิทัลเพื่อเศรษฐกิจและสังคมได้ประสานความร่วมมือกับกสทช.และผู้ให้บริการโทรศัพท์มือถือเพื่อแก้ไขปัญหามิจฉาชีพโทรศัพท์เข้ามาหลอกลวงประชาชนดังกล่าว โดยกําหนดเบอร์ที่ขึ้นต้นด้วย+697 ซึ่งการโทรเข้ามาจากต่างประเทศด้วยการโทรผ่านอินเทอร์เน็ต เกือบทั้งหมดจะเป็นมิจฉาชีพเนื่องจากการโทรผ่านอินเทอร์เน็ตนั้นไม่ต้องมีการลงทะเบียนเบอร์โทรหรือการยืนยันตัวตนเหมือนอย่างการเป็นเจ้าของเบอร์โทรศัพท์มือถือจึงทําให้เป็นช่องทางของมิจฉาชีพใช้ช่องว่างนี้ในการหลอกลวง
“ต้องขอบคุณทางกสทช.ที่ออกมาตรการให้ผู้ให้บริการโทรศัพท์เคลื่อนที่ทุกรายใส่เครื่องหมาย+นําหน้าเบอร์ที่โทรมาจากต่างประเทศเพื่อให้เป็นที่สังเกตของประชาชนเพื่อให้ประชาชนระมัดระวังอย่ารับสายป้องกันการถูกมิจฉาชีพหลอกลวง”โฆษกดีอีเอสกล่าว
หากแก๊งคอลเซ็นเตอร์โทรหรือส่งข้อความเข้ามาประชาชนสามารถแจ้งหมายเลขโทรศัพท์กับทางเครือข่ายมือถือของท่านเพื่อตรวจสอบพร้อมบล็อคเบอร์ดังกล่าว
*****************
รัฐบาลไทย-ข่าวทำเนียบรัฐบาล-‘รมว.สุชาติ’ มอบ ‘รองปลัดฯแรงงาน’ ร่วมแถลงข่าวความร่วมมือการขับเคลื่อนนโยบายและแนวทางการปฏิรูประบบบริการปฐมภูมิในกรุงเทพมหานคร (Big rock 1) ภายใต้โปรแกรมยุติโรคระบาดด้วยนวัตกรรม
วันพฤหัสบดีที่ 9 มิถุนายน 2565
‘รมว.สุชาติ’ มอบ ‘รองปลัดฯแรงงาน’ ร่วมแถลงข่าวความร่วมมือการขับเคลื่อนนโยบายและแนวทางการปฏิรูประบบบริการปฐมภูมิในกรุงเทพมหานคร (Big rock 1) ภายใต้โปรแกรมยุติโรคระบาดด้วยนวัตกรรม
...
วันที่ 9 มิถุนายน 2565 เวลา 14.30 น. นายสุชาติ ชมกลิ่น รัฐมนตรีว่าการกระทรวงแรงงาน มอบหมายให้ นางสาวบุปผา เรืองสุด รองปลัดกระทรวงแรงงาน เข้าร่วมการแถลงข่าวความร่วมมือการขับเคลื่อนนโยบายและ แนวทางการปฏิรูประบบบริการปฐมภูมิในกรุงเทพมหานคร (Big rock 1) ภายใต้โปรแกรมยุติโรคระบาดด้วยนวัตกรรม (Ending Pandemics through Innovation : EP1) เพื่อเตรียมความพร้อมและรองรับสถานการณ์การระบาดเชื้อโรคระดับชาติและโรคอุบัติใหม่ ซึ่งส่งผลให้เกิดการขับเคลื่อนอย่างเป็นรูปธรรม และนําไปสู่การยกระดับการเข้าถึงบริการสุขภาพที่มีความจําเป็นและการพัฒนาคุณภาพการรักษาพยาบาลให้ประชาชนมีความปลอดภัยและความมั่นคงด้านสุขภาพอย่างยั่งยืน โดยยึดการบริการประชาชนเป็นศูนย์กลาง ณ โรงแรมบัดดี้ โอเรียนทอล ริเวอร์ไซด์ จ.นนทบุรี
รองปลัดกระทรวงแรงงาน กล่าวว่า ปัจจุบันในพื้นที่กรุงเทพมหานครมีจํานวนผู้ประกันตนทั้งสิ้น 3,604,602 คน ซึ่งส่วนใหญ่จะลงทะเบียนในสถานบริการระดับ 100 เตียงขึ้นไป ยังขาดการเชื่อมต่อกับหน่วยบริการในระดับปฐมภูมิ ซึ่งในช่วงสถานการณ์การแพร่ระบาดของโรคโควิด-19 ที่ผ่านมา พบว่าการส่งต่อผู้ประกันตนที่ติดเชื้อไปยังหน่วยบริการนั้น มีความยากลําบากมาก เพราะขาดหน่วยบริการเชื่อมต่อ หรือหน่วยบริการเบื้องต้นก่อนการส่งต่อในกลุ่มผู้ประกันตน ตัวอย่างเช่น ช่วยการระบาดหนักในแคมป์คนงาน โดยกระทรวงแรงงานร่วมกับกระทรวงสาธารณสุขเร่งออกมาตรการ Bubble and seal ในแคมป์คนงานที่มีการระบาดจํานวนมาก
“หน่วยบริการปฐมภูมิจึงมีความสําคัญอย่างยิ่ง เพราะเป็นด่านหน้าใกล้ชิด เป็นจุดเชื่อมต่อบริการจากบุคคล ครอบครัว ชุมชน โรงงาน บริษัท สถานประกอบการไปยังหน่วยบริการขนาดใหญ่ ทําให้การเข้าถึงบริการมีประสิทธิภาพเพิ่มมากขึ้น ทั้งนี้ จําเป็นต้องได้รับการยกระดับมาตรฐานการบริการสาธารณสุข มีการติดตามผลลัพธ์เชิงคุณภาพอย่างต่อเนื่อง รวมทั้งการส่งเสริมนําเทคโนโลยีด้านการดูแลรักษาผ่านระบบทางไกล (Telehealth medicine) เพื่อลดช่องว่างการเข้าถึงบริการสาธารณสุข ตอบโจทย์การบริการเฉพาะกลุ่ม โดยเฉพาะในกลุ่มผู้ใช้แรงงานที่อยู่ท่ามกลางสังคมเมือง ดังเช่นกรุงเทพมหานคร” รองปลัดกระทรวงแรงงาน กล่าว
รัฐบาลไทย-ข่าวทำเนียบรัฐบาล-รัฐบาลเดินหน้าต่อโครงการบ้านหลวงบนที่ราชพัสดุเขตพญาไท
วันอังคารที่ 23 สิงหาคม 2565
รัฐบาลเดินหน้าต่อโครงการบ้านหลวงบนที่ราชพัสดุเขตพญาไท
รัฐบาลเดินหน้าต่อโครงการบ้านหลวงบนที่ราชพัสดุเขตพญาไท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 23 สิงหาคม 2565 ว่า ตามที่รัฐบาลได้ดําเนินนโยบายสร้างความมั่นคงด้านที่อยู่อาศัยให้กับประชาชนทุกกลุ่ม โดยกําหนดแผนแม่บทการพัฒนาที่อยู่อาศัย ระยะ 20 ปี (พ.ศ. 2560 - 2579) ซึ่งภายใต้แผนนี้ ครอบคลุมการพัฒนาที่อยู่อาศัยสําหรับข้าราชการด้วย มีเป้าหมายก่อสร้างที่อยู่อาศัยรวม 123,000 หน่วย โดยดําเนินการผ่าน 2 โครงการ คือ 1.โครงการบ้านสวัสดิการข้าราชการ เป็นการสร้างความมั่นคงด้านการอยู่อาศัยให้กับข้าราชการและเจ้าหน้าที่ชั้นผู้น้อยให้ได้มีที่อยู่อาศัยในลักษณะเช่าซื้อเป็นของตนเอง ตั้งเป้า 89,000 หน่วย และ 2.โครงการบ้านพักข้าราชการ (บ้านหลวง) เป็นการจัดที่อยู่อาศัยในรูปแบบรัฐสวัสดิการ ตั้งเป้า 25,000 หน่วย เพื่อยกระดับคุณภาพชีวิตด้านที่อยู่อาศัยให้แก่ข้าราชการและเจ้าหน้าที่ชั้นผู้น้อยของหน่วยงานของรัฐ และเป็นการสร้างขวัญกําลังใจกับผู้ที่ปฏิบัติหน้าที่ห่างไกลจากภูมิลําเนา
วันนี้ ครม.อนุมัติกรอบวงเงินงบประมาณโครงการบ้านพักข้าราชการ (บ้านหลวง) เพิ่มเติม จํานวน 1 อาคาร รวม 79 ห้อง วงเงิน 75 ล้านบาท ของสํานักงบประมาณ โครงการนี้ตั้งอยู่บนที่ดินราชพัสดุประมาณ 1 ไร่ ในซอยลือชา แขวงพญาไท เขตพญาไท กทม. ซึ่งสํานักงบประมาณได้รับอนุญาตให้ใช้ที่ดินราชพัสดุแปลงดังกล่าวแล้ว ทั้งนี้ ที่ประชุมให้สํานักงบประมาณพิจารณากําหนดหลักเกณฑ์การคัดเลือกกลุ่มเป้าหมายที่จะเข้าพักอาศัยในโครงการให้มีความชัดเจน รอบคอบ และเป็นธรรม โดยให้ความสําคัญกับข้าราชการและเจ้าหน้าที่ผู้มีรายได้น้อยเป็นลําดับแรก
นางสาวรัชดากล่าวด้วยว่า นับตั้งแต่ปี 2560 ครม.ได้อนุมัติโครงการบ้านพักข้าราชการ (บ้านหลวง) แล้วรวมทั้งสิ้น 8,744 หน่วย วงเงินงบประมาณ 11,002 ล้านบาท ปัจจุบัน ข้อมูล ณ 1 ก.ค.2565 ได้ดําเนินการก่อสร้างไปแล้ว 3,426 หน่วย รวมวงเงิน 6,486 ล้านบาท ของ 12 หน่วยงาน อาทิ กองบัญชาการกองทัพไทย กองทัพบก กองทัพเรือ กองทัพอากาศ กรมประชาสัมพันธ์ สํานักงานตํารวจแห่งชาติ กระทรวงยุติธรรม กระทรวงศึกษาธิการ
รัฐบาลไทย-ข่าวทำเนียบรัฐบาล-กระทรวงยุติธรรมพิจารณาข้อเสนอแนะมาตรการ หรือแนวทางในการส่งเสริมและคุ้มครองสิทธิมนุษยชน กรณีนักปกป้องสิทธิมนุษยชน หรือผู้พิทักษ์สิทธิมนุษยชน
วันจันทร์ที่ 6 กันยายน 2564
กระทรวงยุติธรรมพิจารณาข้อเสนอแนะมาตรการ หรือแนวทางในการส่งเสริมและคุ้มครองสิทธิมนุษยชน กรณีนักปกป้องสิทธิมนุษยชน หรือผู้พิทักษ์สิทธิมนุษยชน
กระทรวงยุติธรรม พิจารณาข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน กรณีนักปกป้องสิทธิมนุษยชน หรือผู้พิทักษ์สิทธิมนุษยชน
ในวันพุธที่ ๑ กันยายน ๒๕๖๔ เวลา ๑๐.๓๐ น. นายวัลลภ นาคบัว รองปลัดกระทรวงยุติธรรม เป็นประธานการประชุมพิจารณาข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน (กรณีนักปกป้องสิทธิมนุษยชน หรือผู้พิทักษ์สิทธิมนุษยชน) ผ่านระบบการประชุมทางไกล (Video Conference) โดยมี นางสาวยุพาภรณ์ ศิริกิจพาณิชย์กูล ผู้อํานวยการกองกฎหมาย สํานักงานปลัดกระทรวงยุติธรรม นางสาวนรีลักษณ์ แพไชยภูมิ ผู้อํานวยการกองสิทธิมนุษยชนระหว่างประเทศ กรมคุ้มครองสิทธิและเสรีภาพ และผู้แทนจากหน่วยงานที่เกี่ยวข้อง เข้าร่วม
สําหรับการประชุมฯ ดังกล่าว สืบเนื่องจากสํานักงานคณะกรรมการสิทธิมนุษยชนแห่งชาติ ได้จัดทําข้อเสนอแนะมาตรการหรือแนวทางในการส่งเสริมและคุ้มครองสิทธิมนุษยชน (กรณีนักปกป้องสิทธิมนุษยชน หรือผู้พิทักษ์สิทธิมนุษยชน) เสนอคณะรัฐมนตรีพิจารณา ซึ่งข้อเสนอแนะดังกล่าวมีประเด็นที่เกี่ยวข้องกับการดําเนินของกรมคุ้มครองสิทธิและเสรีภาพในหลายประเด็น โดยผู้แทนกรมคุ้มครองสิทธิและเสรีภาพ ได้ให้ข้อมูลผลการดําเนินงานที่เกี่ยวข้องหลายประเด็น อาทิ การกําหนดให้นักปกป้องสิทธิมนุษยชนเป็นหนึ่งในกลุ่มเป้าหมายสําคัญที่ได้รับความคุ้มครองตามแผนสิทธิมนุษยชนแห่งชาติ ฉบับที่ ๔ (พ.ศ. ๒๕๖๒ - ๒๕๖๕) และแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ ๑ (พ.ศ. ๒๕๖๒ - ๒๕๖๕) การเผยแพร่ความรู้เกี่ยวกับบทบาทของนักปกป้องสิทธิมนุษยชนอย่างต่อเนื่อง การศึกษาแนวทางพัฒนากฎหมายและมาตรการเพิ่มประสิทธิภาพในการป้องกันการดําเนินคดีเชิงยุทธศาสตร์เพื่อระงับการมีส่วนร่วมของสาธารณชน พร้อมทั้งแผนจัดการแลกเปลี่ยนเรียนรู้ร่วมกับผู้พิพากษาโดยดําเนินการร่วมกับโครงการพัฒนาแห่งสหประชาชาติ การแก้ไขเพิ่มเติมร่างพระราชบัญญัติคุ้มครองพยานในคดีอาญา พ.ศ. ๒๕๔๖ เพื่อให้ความคุ้มครองครอบคลุมถึงผู้แจ้งเบาะแสหรือผู้ให้ข้อมูลซึ่งครอบคลุมกลุ่มนักปกป้องสิทธิมนุษยชน การจัดทําร่างพระราชบัญญัติสิทธิมนุษยชน พ.ศ. .... สถานะของการผลักดันร่างพระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. .... การจัดทํากฎหมายป้องกันการฟ้องปิดปาก (Anti-SLAPP Law) โดยสํานักงาน ป.ป.ช. ทั้งนี้ กองกฎหมาย สํานักงานปลัดกระทรวงยุติธรรม ในฐานะฝ่ายเลขานุการฯ จะได้รวบรวมข้อมูล ข้อเสนอแนะ และข้อสังเกตต่าง ๆ จากในที่ประชุม แล้วนําไปประมวลผลเพื่อนําเสนอให้คณะรัฐมนตรีพิจารณาต่อไป
รัฐบาลไทย-ข่าวทำเนียบรัฐบาล-รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน
วันอังคารที่ 5 เมษายน 2565
รฟม. ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน
โครงการรถไฟฟ้าสายสีเหลือง ช่วงลาดพร้าว - สําโรง
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย สํานักงานความปลอดภัย อาชีวอนามัยและสภาพแวดล้อมในการทํางาน (สปอ.) ได้ลงพื้นที่ติดตามตรวจสอบความปลอดภัยในการปฏิบัติงานก่อสร้าง ช่วงเวลากลางคืน (Night Audit) โครงการรถไฟฟ้าสายสีเหลือง ช่วงลาดพร้าว - สําโรง บริเวณตั้งแต่สถานีศรีลาซาล บนถนนศรีนครินทร์ ถึง สถานีสําโรง บนถนนเทพารักษ์ โดยได้ตรวจสอบไฟส่องสว่างตามแนวเขตก่อสร้าง เพื่อให้ผู้ใช้รถใช้ถนนสัญจรได้อย่างปลอดภัย และป้องกันการเกิดอุบัติเหตุในช่วงเวลากลางคืน รวมถึงตรวจสอบแผงผ้าใบแบริเออร์ ไฟสัญญาณเตือน ป้ายเตือนต่าง ๆ ให้มีความชัดเจนและพร้อมใช้งานตลอดเวลา โดยกําชับเจ้าหน้าที่ผู้เกี่ยวข้อง หากมีการชํารุดให้เร่งดําเนินการแก้ไขโดยเร็ว พร้อมเน้นย้ําให้เจ้าหน้าที่ทุกคนและผู้เกี่ยวข้องทุกหน่วยงานปฏิบัติตามมาตรฐานความปลอดภัยตามที่กฎหมายกําหนดอย่างเคร่งครัด เพื่อให้สอดคล้องตาม “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ป้องกันไม่ให้เกิดเหตุอันไม่พึงประสงค์ ทั้งต่อบุคลากรของโครงการฯ และประชาชนผู้สัญจรบนถนนสาธารณะ นอกจากนี้ ยังได้เน้นย้ําให้เจ้าหน้าที่ปฏิบัติตามมาตรการป้องกันการแพร่ระบาดของโรคติดเชื้อไวรัส COVID-19 ตามข้อกําหนดของกระทรวงสาธารณสุข สามารถสอบถามข้อมูลโครงการฯ ได้ที่เว็บไซต์ www.mrta-yellowline.com เฟซบุ๊กแฟนเพจโครงการรถไฟฟ้าสายสีเหลืองฯ และไลน์ : @mrtyellowline หรือติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th และ เฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044 “30 ปี รฟม. เชื่อมต่อเส้นทางสู่ความยั่งยืน Completing Connection, Mission for All”
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 19 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันศุกร์ที่ 22 ตุลาคม 2564
ประกาศ ขสมก. ประจําวันที่ 19 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 19 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานธุรการ ระดับ 2 งานบริการ กลุ่มงานบริหารงานทั่วไป เขตการเดินรถที่ 3 เพศหญิง อายุ 53 ปี
รัฐบาลไทย-ข่าวทำเนียบรัฐบาล-รองโฆษกรัฐบาล เตือน! ตรวจสอบแอปเงินกู้ให้ดี หลังพบแอปปลอมระบาด หลอกโอนเงิน
วันเสาร์ที่ 20 สิงหาคม 2565
รองโฆษกรัฐบาล เตือน! ตรวจสอบแอปเงินกู้ให้ดี หลังพบแอปปลอมระบาด หลอกโอนเงิน
นางสาวรัชดา ธนาดิเรก รองโฆษกประจําสํานักนายกรัฐมนตรี  เตือน! ตรวจสอบแอปเงินกู้ให้ดี หลังพบแอปปลอมระบาด หลอกโอนเงิน
วันนี้(20ส.ค.65)นางสาวรัชดาธนาดิเรกรองโฆษกประจําสํานักนายกรัฐมนตรีเปิดเผยว่านอกจากสถาบันการเงินแล้วปัจจุบันประชาชนนิยมกู้เงินจากช่องทางต่างๆโดยเฉพาะการกู้เงินด่วนแบบออนไลน์ตามแอปพลิเคชันต่างๆไม่ว่าจะเป็นเฟซบุ๊กไลน์รวมถึงแอปพลิเคชันกู้เงินที่สามารถปล่อยเงินกู้ง่ายเพราะมีเงื่อนไขน้อยโอนเงินให้ได้ในทันทีซึ่งถึงจะมีรูปแบบการได้เงินที่สะดวกสบายแต่ในทางกลับกันแอปฯเหล่านี้ถือเป็นอีกหนึ่งช่องทางที่เหล่ามิจฉาชีพสร้างขึ้นมาเพื่อหลอกให้เป็นหนี้และล้วงข้อมูลเพื่อไปใช้ในทางผิดกฎหมายซึ่งขณะนี้มีการโฆษณาชวนเชื่ออยู่มาก
ทางธนาคารแห่งประเทศไทยโดยศูนย์คุ้มครองผู้ใช้บริการทางการเงิน(ศคง.)จึงได้ออกคําแนะนํา“กู้ออนไลน์ต้องรู้ทันโจร”เพื่อให้ประชาชนตรวจสอบให้แน่ชัดก่อนยื่นกู้ออนไลน์จะได้ไม่เสี่ยงตกเป็นเหยื่อมิจฉาชีพหรือต้องแบกภาระดอกเบี้ยสูงเกินจริงหรือการทวงถามหนี้โหด โดยก่อนจะตัดสินใจกู้ขอให้พิจารณาดังนี้
1.แยกแยะแอปเงินกู้หากเป็นแอปกู้เงินถูกกฎหมายจะให้เงินกู้เต็มจํานวนและคิดอัตราดอกเบี้ยไม่เกินที่กําหนดหากเป็นแอปเงินกู้นอกระบบต้องระวัง!เพราะได้เงินไม่เต็มจํานวนแต่ต้องจ่ายคืนเต็มพร้อมดอกเบี้ยและค่าปรับที่สูงมีระยะเวลาชําระคืนสั้นทวงหนี้โหดแบบข่มขู่คุกคามส่วนแอปเงินกู้ปลอมนั้นจะหลอกให้เราโอนเงินไปก่อนอ้างเป็นค่าใช้จ่ายและยังหลอกให้โอนเรื่อยๆแต่สุดท้ายไม่ได้ให้กู้จริง
2.ไม่แน่ใจอย่างเพิ่งคลิกให้ตรวจสอบรายชื่อผู้ให้บริการก่อนและโทรติดต่อสอบถามสามารถตรวจสอบแอปเงินกู้ในเว็บไซต์ของแบงก์ชาติ
3.เลือกดาวน์โหลดแอปที่ปลอดภัยป้องกันการแฝงไวรัสหรือมัลแวร์ที่จะมาล้วงข้อมูลส่วนตัว
4.อย่าลืมอ่านเงื่อนไขก่อนกู้เช่นอัตราดอกเบี้ยระยะเวลาผ่อนชําระและวิธีคืนเงินกู้
“ขอให้ประชาชนตรวจสอบข้อมูลให้ดีทุกครั้งก่อนตัดสินใจกู้เงินเพราะอาจจะตกเป็นเหยื่อของมิจฉาชีพได้โดยไม่รู้ตัวแนะประชาชนเช็กความน่าเชื่อถือของแหล่งกู้เงินเจากเว็บไซต์ธนาคารแห่งประเทศไทยเพื่อป้องกันไม่ให้ทุกคนต้องเป็นหนี้ท่วมและเสี่ยงกับการโดนล้วงข้อมูล”นางสาวรัชดาฯย้ํา
—————-
รัฐบาลไทย-ข่าวทำเนียบรัฐบาล-เตรียมส่งรถ Mobile พาณิชย์ 1,000 คัน สู่ชุมชน
วันพฤหัสบดีที่ 1 กรกฎาคม 2564
เตรียมส่งรถ Mobile พาณิชย์ 1,000 คัน สู่ชุมชน
วันอังคารที่ 29 มิถุนายน 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเห็นชอบ โครงการรถ Mobile พาณิชย์ ลดราคา ช่วยประชาชน กระตุ้นเศรษฐกิจฐานราก โดยจัดส่งรถจําหน่ายสินค้าอุปโภคบริโภคที่จําเป็นในราคาต่ํากว่าท้องตลาดร้อยละ 20-40 กว่า 1,000 คัน กระจายไปในแหล่งชุมชนและหมู่บ้านต่าง ๆ ทั่วประเทศ ช่วยบรรเทาภาระค่าครองชีพให้แก่ประชาชน เป็นเวลา 30 วัน เริ่มตั้งแต่เดือน ก.ค. นี้ โดยโครงการดังกล่าวจะช่วยลดความเสี่ยงในการเดินทางไปในสถานที่ชุมชน และบรรเทาความเดือดร้อนของประชาชนจากการแพร่ระบาดของโรคโควิด-19 ครอบคลุมประชาชนราว 3 ล้านคน คิดเป็นมูลค่ารวม 90 ล้านบาท นอกจากนี้ ยังช่วยเพิ่มรายได้ประมาณ 210 ล้านบาท และเพิ่มการจ้างงานกว่า 2,000 คนอีกด้วย
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาล เผย “นายกฯ” กำกับติดตามเหตุน้ำมันรั่วไหลกลางทะเล จ.ระยอง อย่างใกล้ชิด สั่งการหน่วยงานที่เกี่ยวข้องเร่งแก้ไขปัญหาโดยด่วน ห่วงผลกระทบต่อพี่น้องประชาชน
วันศุกร์ที่ 11 กุมภาพันธ์ 2565
โฆษกรัฐบาล เผย “นายกฯ” กํากับติดตามเหตุน้ํามันรั่วไหลกลางทะเล จ.ระยอง อย่างใกล้ชิด สั่งการหน่วยงานที่เกี่ยวข้องเร่งแก้ไขปัญหาโดยด่วน ห่วงผลกระทบต่อพี่น้องประชาชน
โฆษกรัฐบาล เผย “นายกฯ” กํากับติดตามเหตุน้ํามันรั่วไหลกลางทะเล จ.ระยอง อย่างใกล้ชิด สั่งการหน่วยงานที่เกี่ยวข้องเร่งแก้ไขปัญหาโดยด่วน ห่วงผลกระทบต่อพี่น้องประชาชน กําชับให้เกิดผลกระทบถึงประชาชนให้น้อยที่สุด
วันที่ 11 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ต่อกรณีเหตุการณ์น้ํามันดิบรั่วไหลบริเวณมาบตาพุด จังหวัดระยอง ของบริษัทสตาร์ปิโตรเลียม รีไฟน์นิ่ง จํากัด มหาชน (SPRC) เมื่อวันที่ 10 กุมภาพันธ์ 2565 นี้ โดยเป็นน้ํามันค้างท่อในจุดเดียวกับที่เคยเกิดการรั่วไหลเมื่อวันที่ 25 มกราคม ที่ผ่านมา ในการนี้ พลเอก ประยุทธ์ จันทร์โอชา นายกรัฐนตรีและรัฐมนตรีว่าการกระทรวงกลาโหม มีความห่วงใยถึงผลกระทบที่จะเกิดขึ้นต่อประชาชน โดยได้กํากับติดตามสถานการณ์อย่างใกล้ชิด พร้อมสั่งการหน่วยงานที่เกี่ยวข้องทุกภาคส่วนเร่งบูรณาการแก้ไขปัญหาโดยด่วน อย่าให้กระทบถึงพี่น้องประชาชนบริเวณใกล้เคียง
ทั้งนี้ ตั้งแต่เกิดเหตุการณ์ ทางบริษัท สตาร์ปิโตรเลียม จํากัด ได้ประกาศภาวะฉุกเฉินน้ํามันรั่วไหล Tier 1 (ภาวะน้ํามันรั่วไหลขนาดเล็ก ไม่เกิน 20 ตัน) เนื่องจากพบฟิล์มน้ํามันดิบ (สีเงิน) บริเวณทิศเหนือ ห่างจากทุ่นผูกเรือน้ําลึกแบบทุ่นเดี่ยวกลางทะเลประมาณ 3 ไมล์ทะเล ห่างจากฝั่งประมาณ 11 ไมล์ทะเล และเป็นจุดเดียวกับที่เคยเกิดการรั่วไหลขึ้นครั้งก่อน
โฆษกประจําสํานักนายกรัฐมนตรี กล่าวว่า ทันทีที่ได้รับแจ้งเหตุการณ์ นายกรัฐมนตรีได้กําชับให้หน่วยงานที่เกี่ยวข้องทั้งเจ้าหน้าที่จังหวัดระยอง กองทัพเรือ และกรมเจ้าท่า ดําเนินการเข้าตรวจสอบและแก้ไขสถานการณ์อย่างเร่งด่วน โดยกองทัพเรือได้ส่งเฮลิคอปเตอร์ขึ้นสํารวจและกําหนดแนวทางการใช้สารขจัดคราบน้ํามันให้ได้ประโยชน์สูงสุดในจุดที่เกิดคราบน้ํามัน เพื่อควบคุมสถานการณ์ให้ได้โดยเร็ว ซึ่งขณะนี้ เจ้าหน้าที่สามารถจัดการคราบน้ํามันให้อยู่ในวงจํากัดได้แล้ว และมั่นใจว่าจะสามารถควบคุมสถานการณ์ รวมถึงปริมาณน้ํามันไม่ให้ไหลเข้าชายฝั่งได้ นอกจากนี้ กรมเจ้าท่าได้เร่งประสานงานกับทางบริษัท สตาร์ปิโตรเลียม จํากัด เพื่อตรวจสอบจุดที่รั่วไหลว่ายังคงมีปริมาณน้ํามันตกค้างอยู่ในท่ออีกหรือไม่ เพื่อวางแผนและเตรียมการป้องกันเกิดเหตุซ้ํา
“นายกรัฐมนตรีห่วงใย และกําชับหน่วยงานที่เกี่ยวข้องทุกฝ่ายให้เร่งบูรณาการเข้าช่วยเหลือแก้ปัญหา และควบคุมสถานการณ์น้ํามันรั่วไหลอย่างเร่งด่วนในทันที และได้กํากับติดตามการดําเนินการของหน่วยงานที่เกี่ยวข้องอย่างใกล้ชิด พร้อมทั้งกําชับให้เร่งจัดเตรียมแผนป้องกันไม่ให้เกิดเหตุการณ์ซ้ําอีก จึงขอให้พี่น้องประชาชนมั่นใจได้ว่า รัฐบาลสามารถควบคุมและแก้ไขสถานการณ์ได้อย่างแน่นอน ทั้งนี้ นายกรัฐมนตรีมีความห่วงใยถึงสิ่งแวดล้อมทางทะเลชายฝั่ง ขอให้หน่วยงานที่เกี่ยวข้องดูแลแก้ไข เพื่อสร้างความยั่งยืนสู่ท้องทะเล” นายธนกรฯ กล่าว
รัฐบาลไทย-ข่าวทำเนียบรัฐบาล-ปลัด วธ. เป็นประธานการประชุมติดตามการเบิกจ่ายงบประมาณ ประจำปีงบประมาณ พ.ศ. ๒๕๖๔
วันพุธที่ 25 สิงหาคม 2564
ปลัด วธ. เป็นประธานการประชุมติดตามการเบิกจ่ายงบประมาณ ประจําปีงบประมาณ พ.ศ. ๒๕๖๔
การประชุมติดตามการเบิกจ่ายงบประมาณ ประจําปีงบประมาณ พ.ศ. ๒๕๖๔
วันที่ ๒๕ สิงหาคม ๒๕๖๔ เวลา ๐๙.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม เป็นประธานการประชุมติดตามการเบิกจ่ายงบประมาณ ประจําปีงบประมาณ พ.ศ. ๒๕๖๔ โดยมีนายกิตติพันธ์ พานสุวรรณ รองปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม และผู้บริหารกระทรวงวัฒนธรรม เข้าร่วม ณ ห้องแถลงข่าว ชั้น ๑ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" เตือนชาว กทม. ระวังอันตรายจากฝนฟ้าคะนอง ขอ มท. พร้อมประสานกทม. เตรียมความพร้อมช่วยเหลือประชาชนอย่างเต็มที่
วันอังคารที่ 16 สิงหาคม 2565
โฆษกรัฐบาลเผย "นายกฯ" เตือนชาว กทม. ระวังอันตรายจากฝนฟ้าคะนอง ขอ มท. พร้อมประสานกทม. เตรียมความพร้อมช่วยเหลือประชาชนอย่างเต็มที่
โฆษกรัฐบาลเผย "นายกฯ" เตือนชาว กทม. ระวังอันตรายจากฝนฟ้าคะนอง ขอ มท. พร้อมประสานกทม. เตรียมความพร้อมช่วยเหลือประชาชนอย่างเต็มที่
วันที่ 16 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า กรมอุตุนิยมวิทยา ได้คาดการณ์ว่าวันนี้ กรุงเทพมหานครจะมีฝนฟ้าคะนองร้อยละ 80 ของพื้นที่ และมีฝนตกหนักบางแห่ง จากอิทธิพลของร่องมรสุมจะเลื่อนลงมาพาดผ่านภาคเหนือ และภาคตะวันออกเฉียงเหนือตอนบน เข้าสู่หย่อมความกดอากาศต่ําที่ปกคลุมบริเวณทะเลจีนใต้ตอนบน ทําให้ประเทศไทยจะมีฝนเพิ่มขึ้น และมีฝนตกหนักบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออกตั้งแต่ในช่วงวันที่ 16 – 20 สิงหาคม 2565 นี้
โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับกระทรวงมหาดไทยประสานกับกรุงเทพมหานคร เตรียมความพร้อมของเจ้าหน้าที่ อุปกรณ์และเฝ้าระวังจุดเสี่ยง ให้ความช่วยเหลือประชาชนในพื้นที่เสี่ยง ประชาชนที่อยู่นอกแนวคันกั้นน้ํา แนวเขื่อนชั่วคราว และประชาชนที่อยู่ริมคลอง ในพื้นที่เขตหนองจอก และเขตลาดกระบัง เตรียมขนย้ายสิ่งของให้อยู่ที่สูง และติดตามสถานการณ์น้ําอย่างใกล้ชิดจากกรมอุทกศาสตร์ กองทัพเรือ ด้วย
-----------------------------------------
รัฐบาลไทย-ข่าวทำเนียบรัฐบาล-28 ก.พ. นี้ นายกฯ เป็นประธานเปิด 2 โครงการสำคัญ "ท่าเรืออุตสาหกรรมมาบตาพุด ระยะที่ 3 - บ้านเคหะสุขเกษม จ.สมุทรปราการ" (รูปแบบออนไลน์)
วันอาทิตย์ที่ 27 กุมภาพันธ์ 2565
28 ก.พ. นี้ นายกฯ เป็นประธานเปิด 2 โครงการสําคัญ "ท่าเรืออุตสาหกรรมมาบตาพุด ระยะที่ 3 - บ้านเคหะสุขเกษม จ.สมุทรปราการ" (รูปแบบออนไลน์)
.....
วันพรุ่งนี้ (28 ก.พ. 65) พล.อ.ประยุทธ์ จันทร์โอชา นายกรัฐมนตรี และ รมว.กลาโหม จะเป็นประธานเปิดงานสําคัญใน 2 จังหวัด รูปแบบออนไลน์ ดังนี้
.
โครงการ "พัฒนาท่าเรืออุตสาหกรรมมาบตาพุด" จ.ระยอง ซึ่งเป็นส่วนหนึ่งในการขับเคลื่อนนโยบายที่สําคัญของรัฐบาล เพื่อเดินหน้าสร้างความเชื่อมั่นต่อนักลงทุน
.
โครงการบ้านเคหะสุขเกษม อ.บางพลี จ.สมุทรปราการ ตามนโยบายส่งเสริมและช่วยเหลือให้ประชาชนมีที่อยู่อาศัยเป็นของตนเอง ภายใต้แผนแม่บทการพัฒนาที่อยู่อาศัย ระยะ 20 ปี (พ.ศ. 2560 – 2579)
.
อ่านเพิ่มเติม คลิกhttps://www.thaigov.go.th/news/contents/details/51983และhttps://www.thaigov.go.th/news/contents/details/51982
#ไทยคู่ฟ้า#ร่วมต้านโควิด19
-------------------